biswa921/hiwiki-latest-pages-articles-raw huggingface dataset:
शची

right|thumb|350px| ऐरावत पर सवार इन्द्र और शाची ; जैन ग्रन्थ पंचकल्याणक (१६७०-८०) से)
शची इन्द्र की पत्नी और पुलोमा की कन्या थीं। द्रौपदी इन्हीं के अंश से उत्पन्न हुई थीं और ये स्वयं प्रकृति की अन्यतम कला से जन्मी थीं। जयंत शची के ही पुत्र थे। शची को 'इन्द्राणी' , 'ऐन्द्री', 'महेन्द्री', 'पुलोमजा', 'पौलोमी' आदि नामों से भी जाना जाता है।

ब्रह्महत्या के भय से एक बार जब इन्द्र जलगर्भ में छिपे हुए थे तो देवताओं ने नहुष को इंद्रपद दे या। नहुष ने शची पर कुदृष्टि की तो बृहस्पति की आज्ञा से उन्होंने भुवनेश्वरी की आराधना की और उनसे अभय प्राप्त किया। फिर शची ने मानसरोवर जाकर छिपे हुए इंद्र से अपनी सारी कथा कही। इंद्र की सलाह से शची ने नहुष से कहलाया 'यदि सप्तर्षियों के कंधे पर रखी पालकी में बैठकर आवें तो मैं तुम्हारे साथ चलूँगी।' नहुष ने ऐसा ही किया। ऋषियों को धीरे धीरे चलते देखकर उसने आदेश दिया 'नाग नाग' (जल्दी चलो) अंततोगत्वा ऋषियों के शाप से नहुष को नाग हो जाना पड़ा।

अपने विवाह के पूर्व शची ने शंकर से सुंदर पति, स्वेच्छामत रूप तथा सुख एवं आयु का वरदान माँगा था। ऋग्वेद में शचीरचित कुछ सूक्त हैं जिनमें सपत्नी का नाश करने के लिए प्रार्थना की गई है (ऋचा, 10-159)। कुछ विद्वानों के मत से सूक्त बहुत बाद की रचनाएँ हैं।

सातवीं-शताब्दी के हर्षचरित में बाणभट्ट द्वारा सम्राट हर्ष की बहिन राज्यश्री के विवाह प्रसंग में आए विभिन्न प्रकार के लोगों का वर्णन करते हुए अनेक शाखाओं के दूर-दूर से आए हुए चारणों का देवी इंद्राणी के मंदिर में एकत्रित होने का उल्लेख है।

श्रेणी:पौराणिक पात्र
श्रेणी:ऋषिकाएँ
अनुकोण प्रतिचित्रण

200px|right|thumb|इस चित्र में नीचे वाली आकृति ऊपर वाले चित्र में बनी हुई आयताकार ग्रिड का 'इमेज' है जो एक अनुकोणी प्रतिचित्रण के द्वारा प्राप्त हुआ है। द्रष्टव्य है कि इस प्रतिचित्रण के अन्तर्गत 90° पर परस्पर काटने वाली रेखाएँ 'इमेज' में भी परस्पर 90° पर ही काटतीं हैं। 

गणित में उस फलन को अनुकोणी प्रतिचित्रण (Conformal mapping या angle-preserving mapping) कहते हैं जिसके अन्तर्गत कोण अपरिवर्तित रहते हैं। प्रायः यह समिश्र तल में उपयोग किया जाता है। अनुकोण प्रतिचित्रण में अनन्त-सूक्ष्म चित्रों के कोण और स्वरूप (shape) दोनों ही सुरक्षित रहते हैं किन्तु आवश्यक नहीं है कि आकार (साइज) भी अपरिवर्तित रहे।

अनुकोणी प्रतिचित्रण का सबसे प्रसिद्ध प्रयोग मर्केटर प्रक्षेप कहलाता है जिसके द्वारा भूमंडल की आकृतियों का चित्रण समतल पर किया जाता है।

 इतिहास 
लैंबर्ट ने सन्‌ 1772 में उक्त प्रश्न का अधिक व्यापक रूप से अध्ययन किया। बाद में लैंग्रांज ने बताया कि इस विषय का संमिश्र चर के फलनों (फंकशंस ऑव ए कंप्लेक्स वेरिएबुल) से क्या संबंध है। सन्‌ 1822 में कोपिनहैगन की विज्ञान परिषद् ने एक पुरस्कार के लिए यह विषय प्रस्तावित किया कि एक तल के विभिन्न भाग दूसरे तल पर इस कैसे चित्रित किए जाएँ कि प्रतिबिंब के छोटे से छोटे भाग मौलिक तल के संगत भागों के अनुरूप हों? गाउस ने सन्‌ 1825 में इस समस्या का हल निकाला और वहीं से इस विषय के व्यापक सिद्धांत का आरंभ हुआ। बाद के ५० वर्षों में इस क्षेत्र के अन्य कार्यकर्ताओं में रीमान, श्वार्ज और क्लाइन उल्लेखनीय हैं।

 समिश्र विश्लेषण 

 अनुप्रयोग 

 बाहरी कड़ियाँ 
 Conformal Mapping Module by John H. Mathews
 interactive visualizations of many conformal maps
 Conformal Maps by Michael Trott, Wolfram Demonstrations Project.
 Java applet by Jürgen Richter-Gebert using Cinderella.
 Java applet by Christian Mercat to deform pictures; MacOSX Java applet that deforms the video flux from the webcam.
 Conformal Mapping images of current flow in different geometries without and with magnetic field by Gerhard Brunthaler.

श्रेणी:प्रक्षेपण
श्रेणी:रिमेनी ज्यामिति
अक्षिदोलन

300px|right|thumb|प्रकाशगतिकीय अक्षिदोलन (Optokinetic nystagmus)

अक्षिदोलन (Nystagmus /nɪˈstæɡməs/) वह लक्षण है जिसमें नेत्रों की ऐच्छिक या अनैच्छिक गति होती है। यह बचपन में या बाद में हो सकती है। इसके कारण दृष्टि कम या सीमित हो सकती है।

चक्षुदोलन के दो रूप होते हैं : विकृतिजन्य (पैथोलॉजिकल) और शरीरक्रियात्मक (फिजियोलॉजिकल)।

 बाहरी कड़ियाँ 
 American Nystagmus Network—US-based support organization
 Nystagmus Network UK—UK-based support organisation
 nystagmus.co.uk—a teenager's experiences of nystagmus and a friendly forum
 The Shifty Eyes Blog—a blog about life with nystagmus
 Nystagmus Blog—a blog about nystagmus, from a parent’s perspective
 GeneReview/NIH/UW entry on FRMD7-Related Infantile Nystagmus
 Current UK Research Projects

श्रेणी:चिकित्सकीय लक्षण
श्रेणी:आँखों के रोग
ला नीना

thumb|2007 में ला नीना के प्रभाव से उत्पन्न समुद्र सतह को दर्शाता हुआ चित्र
ला नीञा () एक प्रतिसागरीय धारा है। इसका आविर्भाव पश्चिमी प्रशांत महासागर में उस समय होता है जबकि पूर्वी प्रशांत महासागर में एल नीञो का प्रभाव समाप्त हो जाता है।

 अर्थ 
ला नीञा स्पेनी भाषा का शब्द है जिसका अर्थ है छोटी बच्ची। चूंकि इसका प्रभाव एल नीञो के विपरीत होता है इसलिए इसे प्रति एल नीञो भी कहा जाता है।La Nina  National Geographic Education

 ला नीञा प्रभाव 
ला नीञा एल नीञो से ठीक विपरीत प्रभाव रखती है। पश्चिमी प्रशांत महासागर में एल नीञो द्वारा पैदा किए गए सूखे की स्थिति को ला नीञा बदल देती है, तथा आर्द्र मौसम को जन्म देती है। ला नीञा के आविर्भाव के साथ पश्चिमी प्रशांत महासागर के ऊष्ण कटिबंधीय भाग में तापमान में वृद्धि होने से वाष्पीकरण अधिक होने से इण्डोनेशिया एवं समीपवर्ती भागों में सामान्य से अधिक वर्षा होती है।भौतिक भूगोल का स्वरूप, सविन्द्र सिंह, प्रयाग पुस्तक भवन, इलाहाबाद, २0१२, पृष्ठ४0८-0९, ISBN: ८१-८६५३९-७४-३ ला नीञा परिघटना कई बार दुनिया भर में बाढ़ की सामान्य वजह बन जाती है।बीबीसी हिंदी का आधिकारिक जालघर  दुनियाभर में बाढ़ की वजह है 'ला नीना'

 सन्दर्भ 

 बाहरी कड़ियाँ 
 मौसमी महादैत्य एल नीञो और ला नीञा

 El Nino/La Nina Explainer

श्रेणी:महासागरीय धारायें
श्रेणी:जलवायु विज्ञान
जनसांख्यिकीय लाभांश

जनसांख्यिकीय लाभांश अथवा जनांकिकीय लाभ (Demographic dividend) से आशय उस सम्भावित प्रबल आर्थिक विकास से है जो किसी जनसंख्या में काम करने वालों की संख्या तथा उनके ऊपर आश्रित लोगों की संख्या का अनुपात अधिक होने पर मिल सकता है। अर्थात यह अर्थव्यवस्था में मानव संसाधन के सकारात्मक और सतत विकास को दर्शाता है। यह जनसंख्या ढाँचे में बढ़ती युवा एवं कार्यशील जनसंख्या (१५ वर्ष से ६४ वर्ष आयु वर्ग) तथा घटते आश्रितता अनुपात के परिणामस्वरूप उत्पादन में बड़ी मात्रा के सृजन को प्रदर्शित करता है। 

संयुक्त राष्ट्र जनसंख्या निधि (UNFPA) ने जनसांख्यिकीय लाभांश की निम्नलिखित परिभाषा की है-
 ''किसी जनसंख्या के आयुगत संरचना के परिवर्तन के परिणामस्वरूप उससे मिलने वाला सम्भावित आर्थिक विकास; विशेषतः यदि काम करने वाले (१५ से ६४ वर्ष की आयु वाले) लोगों की संख्या उन पर आश्रित (१४ वर्ष से कम या ६४ वर्ष से अधिक आयु वाले) लोगों की संख्या से अधिक हो। 
दूसरे शब्दों में, काम करने वाले लोगों की संख्या और उन पर आश्रित लोगों से की संख्या का अनुपात जितना अधिक होगा, आर्थिक उत्पादन को इससे मदद मिलेगी। संयुक्त राष्ट्र जनसंख्या निधि का यह भी कहना है कि किसी देश में यदि नवयुवकों/नवयुवतियों की संख्या अधिक हो रही हो और उर्वरकता कम हो रही हो तो उस देश को इस जनसंख्यिकीय स्थित का लाभ मिलेगा। 
center|550px|thumb|विभिन्न कालावधि में तथा विभिन्न क्षेत्रों में, कार्यशील जनसंख्या तथा आश्रित जनसंख्या का अनुपात

 सन्दर्भ 

 बाहरी कड़ियाँ 
Demographic Dividend

Youth Bulge: A Demographic Dividend or a Demographic Bomb in Developing Countries?

श्रेणी:अर्थव्यवस्था
श्रेणी:जनसंख्या
श्रेणी:जनसांख्यिकी
राष्ट्रीय साक्षरता मिशन

किसी भी व्यक्ति के लिए शिक्षा आज के समय में सबसे बड़ा हथियार है. हमारा देशप्राचीन समय से विश्वगुरु रहा है. पर आज हमें देश के युवाओ को शिक्षित करना जरुरी है. क्योकि शिक्षा के अभाव में किसी राष्ट्र का विकास संभव नहीं है.
 साक्षरता अभियान 
आज हमारा देश अन्य कई देशो से आर्थिक स्थिति से पीछे है. जिसका सबसे बड़ा कारण देश साक्षरता दर का कम होना जैसे जैसे देश में शिक्षित लोगो की संख्या बढ़ रही है. देश में विकास हो रहा है.

हमारे देश में शिक्षा व्यवस्था को बेहतर बनाने के लिए भारत सरकार ने कई कानून बनाए है. आज देश में अनेक ऐसे लोग है. जो अपने बच्चो को भोजन नहीं दिला पाते ऐसे लोगो के बच्चे कैसे शिक्षित बनेंगे?

इन सभी समस्याओ का समाधान भारत सरकार के इस अभियान में है. इसमें सभी को नि शुल्क शिक्षा दी जाती है. तथा विद्यालय का निर्माण हर गाँव में किया जा रहा है. जिससे बच्चो को दूर न जाने पड़े.

देश में निशुल्क शिक्षा से लाखो बच्चे शिक्षित हो सकेंगे. तथा एक गरीब परिवार से अपनी शिक्षा के बल पर अच्छा कार्य करेंगे. तथा गरीबी से मुक्ति प्राप्त करेंगे.

किसी भी राष्ट्र की सामाजिक एवं सांस्कृतिक उन्नति वहां की शिक्षा व्यवस्था पर निर्भर करती हैं. लम्बे समय तक भारत पराधीन रहा, इस कारण यहाँ शिक्षा व्यवस्था का का पूरा विकास नहीं हुआ.

अब हमारी सरकार अशिक्षा एवं निरक्षरता को दूर करने का प्रयास कर रही हैं. और जगह जगह विद्यालय खोले जा रहे हैं. सभी को अक्षर ज्ञान हो, इसके लिए हमारे देश में साक्षरता अभियान चलाया जा रहा हैं.

 साक्षरता अभियान का स्वरूप  
स्वतंत्रता मिलने के बाद साक्षरता का प्रतिशत बढ़ाने के लिए सबसे पहले बुनियादी शिक्षा प्रारम्भ की गई. इसके बाद सारे देश में प्रौढ़ शिक्षा का कार्यक्रम राष्ट्रीय नीति के रूप में प्रारम्भ किया गया.

इसके लिए प्रौढ़ शिक्षा अधिकारी नियुक्त किये गये और बेरोजगार शिक्षित युवक, सेनानिवृत कर्मचारी एवं समाज सेवक लोग इस कार्य में लगाए गये. साथ ही ग्रामीण क्षेत्रों में जगह जगह पाठशालाएं खोली गई और जनजातियों हरिजनों तथा कृषक श्रमिकों को साक्षर बनाने का पूरा प्रयास किया गया.

इस तरह के अभियान से निरक्षरता कम होने लगी और साक्षरता का प्रतिशत बढ़ रहा हैं. अब प्रत्येक नागरिक शिक्षा का महत्व समझने लगा हैं. राजस्थान में साक्षरता अभियान के रूप में शिक्षा आपके द्वार पर कार्यक्रम चल रहा हैं.

 साक्षरता अभियान से लाभ 
इस अभियान से जन जागरण हुआ हैं. हमारे प्रदेश राजस्थान में निरक्षरता का प्रतिशत पहले अधिक था, परन्तु अब साक्षरता का प्रतिशत काफी बढ़ गया हैं. छोटे गाँवों और ढाणियों में हजारों विद्यालय राजीव गांधी पाठशाला के नाम से खोले गये हैं.

उनमें निम्न वर्ग व गरीब लोगों के बच्चों को दिन में भोजन दिया जाता हैं. रात्रि में प्रौढ़ शिक्षा केंद्र चलाए जा रहे हैं, जिनसे बूढ़े लोग भी साक्षर बन रहे हैं. सरकार ने माध्यमिक स्तर तक निशुल्क शिक्षा देने की व्यवस्था की हैं. इससे भी साक्षरता अभियान काफी सफल हो रहा हैं.

 उपसंहार  
साक्षरता अभियान में धन की कमी एक बड़ी बाधा हैं, फिर भी शिक्षित बेरोजगार युवकों के सहयोग से यह योजना चल रही हैं. जन सहयोग से प्रौढ़ शिक्षा का प्रसार हो रहा हैं. निरक्षरता हमारे समाज पर एक काला दाग हैं उसे साक्षरता अभियान से ही मिटाया जा सकता हैं.

 सन्दर्भ 

 बाहरी कड़ियाँ 
राष्ट्रीय ज्ञान आयोग-साक्षरता

National Literacy Mission

National Literacy Mission Authority

All India computer saksharta Mission 

श्रेणी:भारत में शिक्षा
श्रेणी:भारत में सरकारी योजनाएँ
मुहम्मद मुर्सी

मुहम्मद मुर्सी मिस्र के मुस्लिम ब्रदरहुड दल के प्रमुख राजनितिज्ञ हैं। वे मिस्र में हुए हाल के चुनाव में राष्ट्रपति पद के लिए निर्वाचित हुए हैं। मिस्र के निर्वाचन आयोग ने लंबी मतगणना के बाद 24  जून 2012 को की गई अपनी घोषणा में मिस्र में पहली बार हुए राष्ट्रपति चुनाव में उन्हें ५१.७३% मत पाकर निर्वाचित घोषित किया। मुर्सी बने मिस्र के राष्ट्रपति - जागरण 

 जीवन परिचय 
60 वर्षीय मुर्सी पहले अभियंता थे। उनकी शिक्षा अमेरिका में हुई थी। 2001-2005 के बीच वे मिस्र में हुए आम चुनाव में निर्दलीय सांसद रहे थे। वे जनवरी 2011 में मुस्लिम ब्रदरहुड के राजनीतिक दल फ्रीडम एंड जस्टिस पार्टी के अध्यक्ष रहे थे। जब मुस्लिम ब्रदरहुड के राष्ट्रपति उम्मीदवार खैरात अल-शातेर को होस्नी मुबारक शासनकाल के दौरान दर्ज़ किए गए आपराधिक मामले के कारण राष्ट्रपति उम्मीवार होने के अयोग्य ठहरा दिया गया मुस्लिम ब्रदरहुड दल से उन्हें राष्ट्रपति पद का उम्मीदवार बनाया गया था।

 सन्दर्भ 

श्रेणी:मिस्र के राजनीतिज्ञ
श्रेणी:मिस्र के राष्ट्रपति
श्रेणी:मुस्लिम ब्रदरहुड
एंजेल का उपभोग नियम

एंजेल  के सिद्धांत को सपष्ट कीजिये

परिवार की आय तथा उपभोग पर होने वाले व्यय के बीच पाये जाने वाले संबंध की व्याख्या करने वाला एक आर्थिक सिद्धांत है। इस सिद्धांत का प्रतिपादन करने वाले एंजेल जर्मनी के एक सांख्यिकीविद थे। इस नियम के अनुसार :

(१) आय की वृद्धि के साथ भोजन पर होने वाले व्यय के अनुपात में कमी होगी।
(२) मकान तथा कपड़े पर होने वाले व्यय का अनुपात स्थिर रहेगा।
(३) शिक्षा स्वास्थ्य तथा मनोरंजन पर होने वाले व्यय के अनुपात में वृद्धि होगी।

उपभोग के संदर्भ में पारिवारिक आय और व्यय के इन संबंधों को प्रदर्शित करने वाले वक्र को एंजेल वक्र कहते हैं। उल्लेखनीय है कि उपभोग व्यय के संबंध में राष्ट्रीय नमूना सर्वेक्षण संगठन (NSSO) के ६१ वें दौर के निष्कर्ष भारत के संदर्भ में एंजेल नियम को स्थापित करते हैं।भारतीय अर्थव्यवस्था, एस एन लाल और एस के लाल, शिवम पब्लिशर्स, इलाहाबाद, २0१२, पृष्ठ- १:२१-१:२२

 सन्दर्भ 

 बाहरी कड़ियाँ 
WEALTH EFFECTS ON CONSUMPTION

Consumption Demand Statistics

श्रेणी:अर्थव्यवस्था
श्रेणी:अर्थशास्त्र
कींस का सिद्धांत

कींस  सिद्धांत या कींस का रोजगार सिद्धांत मंदी अथवा अवसाद की स्थिति में रोजगार से संबंधित है। जॉन मेनार्ड कीन्स ने अपने रोजगार सिद्धांत का प्रतिपादन अपनी प्रसिद्ध पुस्तक जनरल थ्योरी ऑफ इम्प्लॉयमेंट में १९३६ के दौरान किया था। कींस के अनुसार मंदी या अवसाद की स्थिति में बेरोजगारी अर्थव्यवस्था में समग्र माँग या समग्र व्यय की कमी के कारण होती है। इस प्रकार समग्र व्यय की वृद्धि के द्वारा बेरोजगारी में कमी लायी जा सकती है। अर्थव्यवस्था में व्यय की वृद्धि तथा अर्थव्यवस्था की अवसाद से बाहर निकालने के लिए कींस पहले अर्थशास्त्री थे जिन्होंने सरकारी व्यय पर बल दिया।

सन्दर्भ

श्रेणी:अर्थव्यवस्था
श्रेणी:अर्थशास्त्र
ऍसआइवी

right|thumb|ऍसआइवी से प्रभावित एक बन्दर की डिजिटल तस्वीर
ऍसआइवी (बंदरों का ऍचआइवी), रोग-प्रतिरक्षा एक ऐसा विषाणु है जोकि अफ्रीकी हरे बंदरों की रोग-प्रतिरक्षा प्रणाली पर प्रहार करता है और उनकी संक्रमणों के प्रति शरीर की क्षमता और प्रतिरोध को कम करता है। इसे अफ्रीकी हरे बंदरों के वायरस के रूप में भी जाना जाता है। एक अनुमान के मुताबिक़ अफ्रीकी पुर्वप्रजाती के कम से कम 33 प्रजातियों को संक्रमित करने में सक्षम वायरस है। बिओको द्वीप से बंदरों की चार प्रजातियों में पाया उपभेदों के विश्लेषण के आधार पर, जो मुख्य भूमि से पहले 11,000 साल के बारे में बढ़ती समुद्र स्तर के कारण अलग-थलग पड़ गया, यह निष्कर्ष निकाला गया है कि ऍसआइवी बंदरों और वानर में कम से कम 32,000 वर्षों से मौजूद के लिए किया गया है और शायद इससे से भी लम्बे समय से चल रहा है।

इन्ही अग्रेणी प्रजातियों में से दो, सूटी मंगबेय में मौजूद ऍसआइवी-एमएम और चिम्पंजी में मौजूद ऍसआइवी-सिपिजेड समझा जाता है कि मनुष्यों में प्रवेश करके एचआईवी 2 और एचआईवी -1 का रूप ले चुके हैं। माना जाता है कि एचआईवी -1 के मनुष्य में प्रसारण की सबसे अधिक संभावना इसी से है कि अफ्रीका के चिम्पंजी का रक्त है जिनका खाने के लिए शिकार किया जाता है।

 सन्दर्भ 

श्रेणी:ऍचआइवी-सम्बंधित जानकारी
सेंट जेम्स स्ट्रीट

सेंट जेम्स स्ट्रीट () एक एतिहासिक सड़क है जो वेल्स की काउंटी मॉनमाउथशायर के मॉनमाउथ नगर के केंद्र में स्थित है। मानचित्रकार जॉन स्पीड के वर्ष 1610 में बनाए गए मानचित्र में सेंट जेम्स स्ट्रीट को मध्यकालीन शहर को घेरने वाली दीवारों के अंदर व्हाइटक्रॉस स्ट्रीट के एक हिस्से के रूप में दर्शाया है। निकट समय के मानचित्रों में इस सड़क को सेंट जेम्स स्क्वायर के दक्षिण-पश्चिम से आम्सहाउस स्ट्रीट तक दिखाया जाता है। लेखक विलियम मेलर वॉरलो के 1899 में किए गए अध्ययन व स्पीड के मानचित्र से पता चलता है कि कैसे व्हाइटक्रॉस स्ट्रीट को उसका यह नाम इसे एक सफ़ेद क्रोस मिला था जो कि भविष्य के सेंट जेम्स स्क्वायर पर स्थापित किया गया था। 2010 में यह सड़क मध्यपाषाण काल की कलाकृतियों की खोज का स्थल थी, जिससे यह सिद्ध होता है कि मॉनमाउथ शहर में बसावट मध्यपाषाण के समय से ही थी। सेंट जेम्स स्ट्रीट पर अनेक सूचीबद्ध इमारतें हैं।

 इतिहास व स्थान 
left|thumb|210px|जॉन स्पीड का 1610 का नक्शा जिसमें सेंट जेम्स स्ट्रीट की स्थिति व्हाइटक्रॉस स्ट्रीट के हिस्से के रूप में दर्शाई ही है।
right|180px|thumb|स्ट्रीट पर स्थित मॉनमाउथ मेथोडिस्ट चर्च
चौदहवीं शताब्दी तक मॉनमाउथ शहर की सड़क योजना का एक हिस्सा पूरा किया जा चुका था। सेंट जेम्स स्ट्रीट 1300 के आसपास बनीं शहर की दीवारों और गढ़ के अंदर मौजूद है। इसे जॉन स्पीड के 1610 में बनाए गए मचित्र में दर्शाया गया है। हालांकि नक्शे में इसे सेंट जेम्स स्ट्रीट के नाम से नहीं दिखाया गया है। बल्कि 1899 में लेखक विलियम मेलर वॉरलो के अनुसार व्हाइटक्रॉस स्ट्रीट का विस्तार वीयरहेड स्ट्रीट तक था। केवल सेंट जेम्स स्ट्रीट ही नहीं बल्कि आम्सहाउस स्ट्रीट भी व्हाइटक्रॉस स्ट्रीट का ही हिस्सा थी। सड़क को सेंट जेम्स स्ट्रीट शीर्षक उसे हाल ही के वर्षों में मिला है। इसके अलावा वॉरलो का मानना था कि व्हाइटक्रॉस स्ट्रीट का नाम एक सफ़ेद क्रोस से व्युत्पन्न हुआ है जो डिस्पेंसरी के निकट भविष्य के सेंट जेम्स स्क्वायर पर स्थापित किया गया था। जॉन स्पीड के 1610 के नक्शे का निरीक्षण करने पर ईस्ट गेट (डिक्सटन गेट) के निकट एक क्रोस के चिह्न के बारे में पता चलता है, जो कि सेंट जेम्स स्क्वायर के अपेक्षित स्थान पर है।

 पुरातात्विक खोज 
वर्ष 2010 में सेंट जेम्स स्क्वायर में पुरातात्विक रूप से एक एतिहासिक व महत्वपूर्ण खोज हुई थी। असल में सेंट जेम्स स्क्वायर और वेयाब्रिज स्ट्रीट में मुख्य गैस की लाइन बदलने का कार्य चल रहा था। इस कार्य में हुई खुदाई के दौरान मध्यपाषाण काल के पत्थर के औजार मिले थे। यह विरूपण साक्ष्य यह सिद्ध करते है कि मॉनमाउथ शहर में मध्यपाषाण युग की बस्तियाँ थीं।

 सन्दर्भ 

 बाहरी कड़ियाँ 
 मध्यपाषाण काल के अवशेषों के चित्र Bbc.co.uk (बीबीसी) पर

श्रेणी:मॉनमाउथ
श्रेणी:मॉनमाउथ की सड़कें
बेलुड़ मठ

300px|right|thumb| मठ में स्थित मुख्य मन्दिर (रामकृष्ण मन्दिर) 
300px|right|thumb|बेलूड़ मठ के मूल मन्दिर में रामकृष्ण परमहंस की संगमरमर की मूर्ति
बेलुड़ मठ भारत के पश्चिम बंगाल में हुगली नदी के पश्चिमी तट पर बेलूड़ में स्थित है। यह रामकृष्ण मिशन और रामकृष्ण मठ का मुख्यालय है। इस मठ के भवनों की वास्तु में हिन्दू, इसाई तथा इस्लामी तत्वों का सम्मिश्रण है जो धर्मो की एकता का प्रतीक है। इसकी स्थापना 1887 में स्वामी विवेकानन्द ने की थी।

मठ प्रांगण व सेवाएँ
४० एकर की भूमि पर अवस्थित इस मठ के मुख्य प्रांगण में स्वामी रामकृष्ण परमहंस, शारदा देवी, स्वामी विवेकानंद और स्वामी ब्रह्मानन्द की देहाग्निस्थल पर उनकी समाधियाँ व मन्दिर अवस्थित है, तथा रामकृष्ण मिशन के प्रमुख कार्यालय अवस्थित हैं। तथा, रामकृष्ण मठ व मिशन के इतिहास और विचारधारा को आगंतुकों के समक्ष प्रदर्शित करने हेतु एक संग्रहालय भी यहाँ निर्मित किया गया है। इसके अलावा, बेलुड़ मठ के मुख्य परिसर के निकट, रामकृष्ण मिशन के कुछ शिक्षा संस्थानों के भी परिसर हैं, जिनमें विद्यामंदिर, शिल्पमन्दिर, वेद विद्यालय तथा स्वामी विवेकानंद विश्वविद्यालय के परिसर शामिल हैं। स्वामी विवेकानन्द की पूर्वपरिकल्पना के अनुसार मठ प्रांगण का अभिन्यास को उनके शिष्य, स्वामी विज्ञानानन्द ने तैयार किया था। वर्त्तमान समय में, यह मठ भारत के प्रमुख पर्यटनस्थलों में से एक है, तथा स्वामी रामकृष्ण परमहंस, रामकृष्ण मिशन तथा स्वामी विवेकानंद के विश्वभर में विस्तृत श्रद्धालुओं हेतु एक पवित्र तीर्थस्थल के समान महत्व रखता है।

बेलुड़ मठ विभिन्न स्वास्थ्यसेवाएँ, शिक्षा, नारीकल्याण, श्रमिक व वंचित कल्याण हेतु ग्रामविकास, राहत, धार्मिक और सांस्कृतिक कार्यक्रमों का आयोजन करता है। यहाँ रामकृष्ण परमहंस, सारदा देवी तथा स्वामी विवेकानंद के जन्मोत्सव व पुण्यतिथि पर, विभिन्न धार्मिक समारोहों का आयोजन करता है, तथा क्रिसमस का जश्न भी यहाँ मनाया जाता है। दुर्गा पूजा, विशेष रूप से महाष्टमी कुमारीपूजन, को देखने हेतु प्रतिवर्ष यहाँ बहुत बड़ी संख्या में लोग आते हैं।

 बाहरी कड़ियाँ 
 Belur Math website
 बेलूड़ मठ, दक्षिणेश्वर
 Official website of the Headquarters of Ramakrishna Math and Ramakrishna Mission
 A Symphony in Architecture - Ramakrishna Temple, Belur Math
 Belur Math Pilgrimage book also available online at 
 Read Details about Belur Math, Kolkata
 
 Belur Math to Dakshineshwar Pilgrimage (Video)

श्रेणी:हिन्दू तीर्थ स्थल
श्रेणी:स्वामी विवेकानन्द
श्रेणी:हावड़ा
श्रेणी:हावड़ा ज़िला
द वॉकिंग डेड

द वॉकिंग डेड () एक अमेरिकी अंतर्भासी समय के बाद की टेलिविज़न शृंखला है। शृंखला का सर्जन फ्रैंक डराबोंट ने किया है। रॉबर्ट कर्कमॅन, टोनी मूर और चार्ली एड्लार्ड निर्मित कॉमिक बुक शृंखला द वॉकिंग डेड पर आधारित है।

शृंखला में एंड्रयू लिंकन शेरिफ डिप्टी रिक ग्राइम्स का किरदार निभाते हैं। रिक अचेतन अवस्था (कोमा) से उठने के पश्चात पाता है कि दुनिया पर "वॉकरस्" का प्रभुत्व है। ये वॉकरस् जॉर्ज ए॰ रोज़मेरी की हॉरर फ़िल्मों के ज़ोंबीयों से मेल खाते हैं। उठने के पश्चात रिक अपने परिवार और अन्य जीवित बचे लोगों को खोजने में लग जाता है।

द वॉकिंग डेड का अमेरिका में प्रीमियर अक्टूबर 31, 2010 को केबल टेलिविज़न चैनल ए॰एम॰सी॰ पर हुआ था। प्रथम सत्र को मिली सफ़लता के पश्चात चैनल ने शृंखला को इसके दूसरे सत्र के लिए नवीकृत करा जिसमें 13 प्रकरण थे तथा इसका प्रीमियर अक्टूबर 16, 2011 को हुआ। दूसरे सत्र के खत्म होने से दो प्रकरण पहले ए॰एम॰सी॰ ने घोषणा करी कि शृंखला तीसरे सत्र के लिए वापस आएगी। 

शृंखला को आलोचकों द्वारा अच्छी तरह प्राप्त किया गया है तथा इसने कई पुरुस्कारों के नामांकन भी प्राप्त किए हैं जिनमें राइटर्स गिल्ड ऑफ अमेरिका अवार्ड और गोल्डन ग्लोब पुरस्कार में सर्वश्रेष्ठ टेलिविज़न शृंखला ड्रामा (बेस्ट टेलिविज़न सीरीज़ ड्रामा) भी शामिल हैं। शृंखला ने मजबूत नीलसन रेटिंग भी प्राप्त की हैं तथा केबल शृंखलाओं के लिए विभिन्न रिकॉर्ड भी तोड़े हैं। इनमें से ही एक रिकॉर्ड दूसरे सत्र के अंतिम प्रकरण ने बनाया जिसको 9 मिलियन दर्शकों ने देखा था जो इतिहास में सबसे अधिक देखे जाने वाला मूलभूत केबल ड्रामा प्रसारण बन गया।

 सन्दर्भ 

 बाहरी कड़ियाँ 

 
 

श्रेणी:अंग्रेज़ी भाषा के टीवी कार्यक्रम
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी हॉरर गल्प टेलिविज़न शृंखलाएँ
डॉनकी कोंग कंट्री (एनिमेटेड श्रृंखला)

डॉनकी कोंग कंट्री (फ्रेंच: La Planète de Donkey Kong, अंग्रेजी: Donkey Kong Country, जापानी: ドンキーコング) फ्रेंच/कनाडा एनिमेटेड शृंखला एक ही नाम के लोकप्रिय वीडियो खेल मताधिकार पर आधारित है।

 आवाज कास्ट 
चरित्रफ्रेंच आवाज (सत्र 1) 25pxफ्रेंच आवाज (सत्र 2)  अंग्रेजी आवाज जापानी डबिंग आवाज हिन्दी डबिंग आवाज डॉनकी कोंगफ्रेंक कैपिलरीरिचर्ड इयरवुडकोईची यमडेरा????डिडि कोंगहरवे ग्रिललसाइल बौलंगेरएंड्रयू साद्विस्टोनुमेगूमी हयाशीबारा????डिक्सी कोंग????एनी बार्कलेलुईस वैलेन्सबेकी????फंकी कोंगइमैनुएल कर्टिलडेमन डी 'ओलिवेराभाई शहर????क्रैंकी कोंग????यवेस मस्सिकोत्तेएरन टागेरूरायूसेई नाकाओ????कैंडी कोंगकेमिली कयर-देस्मरैसओडिले श्मिटजोय टान्नरमिका कानाइ????राजा के. रॉलूएरिक गुदरीमिशेल तुगोट-डोरिसबेनेडिक्ट कैम्पबेलजूरॉटा कोसुगी????जनरल क्लंपजीन रौस्सेऔजैक्स बुआनिचएड्रियन ट्रसकेईईची सोनोबे????क्रश????डैनियल बरेटालेन कार्लसनटॉमोहीसा आसो????ग्रीन क्रोक????????रिचर्ड न्यूमैन टाकूमा सुज़ुकी????अतिरिक्त आवाजेंदान हेनेसी (श्रेयरहित)

 हिंदी डबिंग क्रेडिट 
एयर की तारीख: २००६-२००८
डबिंग स्टूडियो: साउंड एण्ड विजन इंडिया
चैनल: डिज़्नी चैनल
डायरेक्टर: ????
अनुवादक: ????

 सन्दर्भ 

 बाहरी कड़ियाँ 
 

श्रेणी:टेलिविज़न
स्वामी ब्रह्मानन्द

thumb|200px|स्वामी ब्रह्मानन्द, मद्रास में,1908

स्वामी ब्रह्मानन्द (21 जनवरी 1863 - 10 अप्रैल 1922) रामकृष्ण मिशन के प्रथम संघाध्यक्ष थे। उनका पूर्वाश्रम नाम 'राखाल चन्द्र घोष' था। रामकृष्ण परमहंस ने उन्हें मानस-पुत्र के रूप में ग्रहण किया। भक्त मंडली में वे 'राजा महाराज' के नाम से जाने जाते हैं।

 जीवनी 
 जन्म और बचपन 
स्वामी ब्रह्मानन्द का जन्म 21 जनवरी,1863 को कोलकाता के निकट स्थित शिकरा नामक ग्राम में हुआ। उनका पूर्व नाम था राखालचन्द्र घोष। पिता आनन्द मोहन घोष के वे बड़े बेटे थे। किशोर उम्र में ही उनका विवाह करवा दिया गया था।

 विवेकानन्द और रामकृष्ण के साथ मिलन 
बारह वर्ष की उम्र में उच्चशिक्षा के लिए वे कोलकाता आये। यहीँ पर उनकी मित्रता नरेन्द्रनाथ से हुआ।
प्रेमघनविग्रह श्रीरामकृष्ण के आकर्षण से उनका आगमन दक्षिणेश्वर में हुआ था।श्रीरामकृष्ण ने राखाल को अपना मानस पुत्र के रूप में ग्रहण किये थे।

 गुरु के मृत्यु के बाद 
left|thumb|300px|आलमबाजार मठ, 1896 (अमेरिका प्रस्थान से पूर्व स्वामी अभेदानन्द की विदाई) ; (बांये से) खड़े हैं: स्वामी अद्भूतानन्द, स्वामी योगानन्द अभेदानन्द, त्रिगुणातीतानन्द, तुरियानन्द, निर्मलानन्द और निरंजनानन्द; बैठे हुए : स्वामी सुबोधानन्द, स्वामी ब्रह्मानन्द (कुर्सी पर) और अखण्डानन्द

 संघाध्यक्ष के रूप में Gyan ke sagar bhi thee

 अंतिम दिन 

 उपदेश 
 साधन भजन में निष्ठा जरुरी। एक दिन भी व्यर्थ में न गवाँए।
 त्याग न करने से ईश्वर में भक्ति नहीं होता। त्याग है- अहंकार को नष्ट करना।
 ब्रह्मचर्य और तपस्या से मन की शक्ति बढ़ती हैं।
 ब्रह्मानन्द के नाम पर बनी संस्थाएँ 
उनके शिष्य योगिंद्रनाथ टैगोर ने १९१२ में बरानगर, कोलकाता में उनके नाम पर एक स्कूल की स्थापना की। टैगोर ने स्कूल का नाम "ब्रह्मानंद बालकाश्रम" रखा था, जिसे अब बरानगर रामकृष्ण मिशन आश्रम उच्च विद्यालय के रूप में जाना जाता है।

 आगे अध्ययन के लिए 
 प्रभानन्द, स्वामी : स्वामी ब्रह्मानन्द चरित, रामकृष्ण मठ, नागपुर द्वारा प्रकाशित।

 सन्दर्भ 
 Prabhavananda,Swami.The Eternal Companion Brahmananda,Vedanta Press,California,3rd Edition
 Ashokananda,Swami. Swami Brahmananda,Vedanta Press of Northern California,San Francisco,1970.

 बाहरी कड़ियाँ 
 स्वामी ब्रह्मानन्द :संक्षिप्त जीवनी-बेलुड़ मठ

श्रेणी:रामकृष्ण मिशन
स्वामी अद्भुतानन्द

right|thumb|300px|आलमबाजार मठ, 1896 (अमेरिका प्रस्थान के समय स्वामी अभेदानन्द की विदाई) ; (बांये से) खड़े हैं: स्वामी अद्भुतानन्द, योगानन्द, अभेदानन्द, त्रिगुणातीतानन्द, तुरियानन्द, निर्मलानन्द और निरंजनानन्द; बैठे हुए : स्वामी सुबोधानन्द, ब्रह्मानन्द (कुर्सी पर) और अखण्डानन्द

स्वामी अद्भुतानन्द (? - 28 अप्रेल,1920) श्रीरामकृष्ण के सन्यासी शिष्योँ में से एक थे। उनका सन्यासपूर्व नाम था 'राखतुराम'। रामकृष्ण भक्त मंडली में वे 'लाटू महाराज' के नाम से जाने जाते हैं।

 जीवन 

 जन्म और बचपन 
अद्भुतानन्द का जन्म बिहार के छपरा जिला में एक गरीव परिवार में हुआ। पाँच वर्ष की उम्र में अपने मातापिता के देहान्त के बाद वे अनाथ हो गये। कर्म संस्थान के लिए वे कोलकाता पहुँचे और रामकृष्ण के गृही भक्त रामचन्द्र दत्त के परिवार में नौकर के रूप में काम करने लगे।

 श्रीरामकृष्ण से भेंट 
लाठू अपने मालिक रामचन्द्र के साथ 1880 में पहली बार दक्षिणेश्वर आए। इसके बाद वे श्रीरामकृष्ण के सेवक बन गये। श्रीरामकृष्ण के निकट आनेबाले सन्यासी शिष्योँ में लाटू प्रथम थे।

 श्यामपुकुर और काशीपुर में 
श्रीरामकृष्ण के गले की बीमारी होने के बाद उन्हें श्यामपुकुर और बाद में काशीपुर लाया गया। लाटू अपने गुरु की सेवा के साथ-साथ साधना में लगे रहते थे।

 सन्यास जीवन 
श्रीरामकृष्ण के मृत्यु के बाद वे शारदा देवी के साथ तीर्थ दर्शन करने चले गये। कोलकाता लोटने के बाद वे सन्यास ग्रहण किये और वराहनगर मठ में रहने लगे। 1895 ई. में वे भुवनेश्वर और पुरी भ्रमण करने गये। स्वामी विवेकानन्द के देहान्त के बाद वे बलराम मंदिर में 1912 तक रहे।

 अंतिम जीवन 
लाटू महाराज ने अपना अंतिम जीवन काशी में व्यतीत किया। 28 अप्रैल 1920 में उनका देहान्त हुआ।

 उपदेश 
 आगे अध्ययन के लिए 
 Swami Chetanananda (1980) Swami Adbhutananda :His teachings and reminiscences.Vedanta Society of St. Louis.
 Swami Chetanananda(1980) How a Shepherd Boy Became a Saint.Vedanta Society of St. Louis. ISBN
978-0-916356-59-0.
 Swami Gambhirananda (1967)The Apostles of Shri Ramakrishna Advaita Ashrama

बाहरी कड़ियाँ
रामकृष्ण मिशन छपरा की वेवसाइट
ज़िम्बाब्वेई सांसदों का २०१२ में ऍचआइवी-सतर्कता अभियान

right|thumb|एचआइवी के लिए हो रहे रक्त-परीक्षण का एक चित्र

कुछ समय पूर्व ऍच॰आइ॰वी॰/ एड्स के प्रति अपने राष्ट्र के युवकों तथा अन्य वर्गों में सतर्कता लाने के लिए ज़िम्बाब्वे की दो मुख्य पार्टियों के ६० से अधिक सांसदों ने अपना ऍच॰आइ॰वी॰ परीक्षण, जून २०१२ में करवाया।

ज़िम्बाब्वे में जन-सतर्कता के कारण ऍच॰आइ॰वी॰-प्रभावित आबादी का प्रतिशत १४ है, जो हालाँकि विश्व स्तर पर अधिक है, परन्तु राष्ट्रीय स्तर पर २००३ से काफ़ी कम हुआ है, तब वह २३ प्रतिशत था।

प्रधान मंत्री मोर्गन त्स्वन्गिर्रै की पार्टी से जुड़े सांसद ब्लेसिंग चेबुन्दो के मुताबिक़ जो ऍच॰आइ॰वी॰/ एड्स का यह अभियान अपने आप में बेमिसाल है और इसका उद्देश यह है कि ऍच॰आइ॰वी॰-पीड़ित व्यक्तियों के प्रति भेदभाव का मुक़ाबला किया जा सके।

 सन्दर्भ 

श्रेणी:ऍचआइवी-सम्बंधित जानकारी
मुस्लिम ब्रदरहुड

{{Infobox Political party
| party_name = द मुस्लिम ब्रदरहुड
| name_native = | logo = चित्र:Muslim Brotherhood Emblem.jpg
| colorcode = #009900
| leader = मुहम्मद बदी
| chairman =
| spokesperson =
| foundation = १९२८  इस्माइलिया, मिस्र
| ideology = पैन-इस्लामीमुस्लिम खलीफ़ाज़ियोनाई विरोधी
| headquarters = काहिरा, मिस्र
| position= इस्लामी खलीफ़ा
| international
| website = www.ikhwanonline.comwww.ikhwanweb.com
}}

द सोसाइटी ऑफ़ मुस्लिम ब्रदर्स  (, प्रायः कथित: , "द मुस्लिम ब्रदरहुड ", अरबी लिप्यांतरण: , , )  विश्व का सर्वाधिक प्रभावशालीThe Muslim Brotherhood in flux  21 नवम्बर 2010 aljazeera एवं सबसे बड़े इस्लामी आंदोलनों,The Moderate Muslim Brotherhood . Robert S. Leiken & Steven Brooke, Foreign Affairs Magazine में से एक है। यह कई अरब राष्ट्रों में सबसे बड़ा राजनैतिक विरोध संगठन है। इसकी स्थापना सन १९२८ में एक पैन-इस्लामिक धार्मिक, राजनैतिक एवं सामाजिक आंदोलन के रूप में एक इस्लामिक शास्त्री एवं अध्यापक हसन अल-बन्ना के द्वारा द्वितीय विश्व युद्ध के अंत में की गई थी और इसकी अनुमानित सदस्य संख्या २० लाख है।Hallett, Robin. Africa Since 1875. Ann Arbor, Michigan: The University of Michigan Press (1974), pg. 138.

2013
जुलाई 2013 में मुहम्मद मुर्सी की सरकार के खिलाफ मिस्र की जनता सड़क पर उतर आई थी, जिसके बाद सेना ने उन्हें सत्ता से हटा दिया। मोरसी का समर्थन करने वाले मुस्लिम ब्रदरहुड संगठन को आतंकी संगठन घोषित कर दिया गया।

2014
मार्च 2014 को मुस्लिम ब्रदरहुड संगठन के 529 सदस्यों को मिस्र के मिन्या शहर की एक अदालत ने मौत की सजा सुनाई। ये पूर्व राष्ट्रपति मुहम्मद मुर्सीके समर्थक थे। इन लोगों पर एक पुलिसवाले की हत्या और आम लोगों पर हमला करने का आरोप था।

 सन्दर्भ 

 बाहरी कड़ियाँ 

 इख्वां ऑनलाइन आधिकारिक जालस्थल (अरबी)
 इख्वां जालस्थल आधिकारिक जालस्थल'' (अंग्रेज़ी)
 मुस्लिम ब्रदरहुड के संस्थापक (अरबी)

 01
श्रेणी:मिस्र में इस्लाम
श्रेणी:इस्लामी राजनैतिक पार्टियाँ
श्रेणी:इस्लामी समूह
श्रेणी:१९२८ में स्थापित राजनैतिक पार्टियां
श्रेणी:मिस्र की राजनीति
फ़ेबियन समाजवाद

फ़ेबियन समाजवाद ब्रिटेन की एक सुधारवादी विचारधारा है जिसका जन्म वैज्ञानिक समाजवाद के प्रतिलोम के रूप में हुआ था। रोमन सेनापति फ़ेबियस कुंक्टेटर के नाम पर इस विचारधारा का नामकरण किया गया। फ़ेबियन समाज ब्रिटेन में १८८४ में सगठित की गयी थी और १९00 में वह साहित्यिक-पत्रकार दल के रूप में लेलेबर पार्टी से संलग्न हो गयी। फ़ेबियन समाज के प्रवक्ता- बी. तथा एस. वेब्ब दंपत्ति, एम. फ़िलिप्स, एच. जी. वेल्स तथा जॉर्ज बर्नार्ड शॉ आदि थे। फ़ेबियन समाजवाद आधिकारिक रूप में दर्शन के साथ अपना कोई सम्बन्ध नहीं मानता है, परन्तु उसके अनेक प्रवक्ता धर्म का समर्थन करते हैं। ये इतिहास के बारे में अपने विचारों में समाज में प्रत्ययों की निर्णायक भूमिका के मत के पक्षधर हैं और वर्ग संघर्ष से इनकार करते हैं। लेनिन के अनुसार, "फ़ेबियन समाजवाद, अवसरवाद तथा उदारतावादी मज़दूर नीति की सर्वाधिक पूर्ण अभिव्यक्ति है।"
फ़ेवियन समाजवाद, लोकतांत्रिक प्रक्रियातथा क्रमिक/निरन्तर सुधार एवं [वृहत उद्योगों] का [पक्षधर] है।
दर्शनकोश, प्रगति प्रकाशन, मास्को, १९८0, पृष्ठ-४१८, ISBN: ५-0१000९0७-२

 सन्दर्भ 

 बाहरी कड़ियाँ 
 ब्रितानिका पर फेबियन सोसाइटी
 स्कूलनेट पर फेबियन सोसाइटी

श्रेणी:विचारधाराएँFabian socialism leader by George Bernard show and Fabian society established in 1884.
श्रेणी:दर्शन
प्रधानमंत्री ग्रामीण आवास योजना

प्रधानमंत्री आवास योजना, जिसका नाम सितंबर २०१६ में इंदिरा आवास योजना से बदलकर प्रधानमंत्री आवास योजना कर दिया गया। बीपीएल परिवारों को मिलने वाली आर्थिक मदद को ४५,००० रुपये से बढ़ाकर ७०,००० रुपये कर दिया गया। भारत में एक केंद्र प्रायोजित आवास निर्माण योजना है। योजना का वित्तपोषण केंद्र और राज्यों के बीच ७५:२५ के अनुपात में किया जाता है। उत्तर-पूर्व के राज्यों के लिए केंद्र-राज्य वित्त अनुपात ९०:१० है। संघ शासित प्रदेशों के लिए योजना १००% केंद्र प्रायोजित है। १९८५-८६ से प्रारंभ योजना का पुनर्गठन १९९९-२००० में किया गया, जिसके अंतर्गत गाँवों में गरीबों के लिए मुफ़्त में मकानों का निर्माण किया जाता है। वर्तमान में ग्रामीण परिवारों को मकान निर्माण के लिए ४५ हजार की धनराशि दी जाती है। संकटग्रस्त क्षेत्रों में यह राशि ४८.५ हजार नियत की गयी है। प्रधानमंत्री ग्रामीण आवास योजना के तहत ग्रामीण क्षेत्रों में SC/ST/मुक्‍त बंधुआ मजदूर/अल्‍पसंख्‍यक/Non SC/ST/BPL कैटेगरी के 2.95 करोड़ लोगों को मार्च 2022 तक पक्‍का घर दिलाने के उदेश्‍य से लाया गया था। जिसकी डेडलाइन अब बढ़ाकर मार्च 2024 कर दी गई है। 

 सन्दर्भ 

 बाहरी कड़िय== बाहरी कड़ियाँ 
भारत २०११
Rural Housing (RH) / Indira Awaas Yojana (IAY)
INDIRA AWAAS YOJANA (IAY)

श्रेणी:भारत में सरकारी योजनाएँ
यूलिया टिमशेंको

thumb|right|200px|यूक्रेन की पूर्व प्रधानमंत्री यूलिया टिमशेंकोयूलिया टिमशेंको () यूक्रेन की एक राजनेता हैं। २७ नवम्बर १९६0 को तत्कालीन सोवियत संघ और वर्तमान यूक्रेन में जन्मी टिमशेंको यूक्रेन की प्रधानमंत्री रह चुकी हैं। २00७ के दौरान यूक्रेन में हुई नारंगी क्रांति (Orange Revolution) का नेतृत्व कर टिमशेंको ने राजनीतिक परिवर्तन में महत्वपूर्ण भूमिका निभायी। इन्हें रूस का विरोधी तथा पश्चिमी देशों का पक्षधर माना जाता है। वर्तमान में टिमशेंको यूक्रेन के कारागार में कैदी जीवन व्यतीत कर रही हैं। इनके विरुद्ध राजनीतिक षडयंत्र तथा मानवाधिकार उल्लंघन का मामला न्यायालय में लंबित है।

 सन्दर्भ 

श्रेणी:युक्रेन के प्रधानमंत्री
श्रेणी:राजनीतिज्ञ
श्रेणी:अन्तरराष्ट्रीय सम्बन्ध
श्रेणी:1960 में जन्मे लोग
श्रेणी:जीवित लोग
सुखवाद

सुखवाद (Hedonism) नीतिशास्त्र के अंतर्गत नैतिक अपेक्षाओं की अभिपुष्टि करने वाला सिद्धांत है। सुखवाद के अनुसार अच्छाई वह है जो आनन्द प्रदान करती है या दुःख-पीड़ा से छुटकारा दिलाती है तथा बुराई वह है जो दुःख-पीड़ा को जन्म देती है। सैद्धांतिक तौर पर सुखवाद नीतिशास्त्र में प्रकृतिवाद का एक रूपांतर है। उसका आधार इस विचार में निहित है कि आनन्द मनुष्य का मुख्य निर्णायक गुण है, जो उसके स्वभाव में निहित है और उसके समस्त कार्यकलाप को निर्धारित करता है। सिद्धांत के रूप में सुखवाद की उत्पत्ति प्राचीन काल में ही हो गयी थी। यूनान में सुखवादी अरिस्टिप्पस के नीतिशास्त्र के अनुयायी रहे। सुखवाद एपीक्यूरस की शिक्षा में अपने चरम शिखर पर पहुँचा। सुखवाद के विचारों को मिल तथा बेंथम के उपयोगितावाद में केंद्रीय स्थान प्राप्त है।दर्शनकोश, प्रगति प्रकाशन, मास्को, १९८0, पृष्ठ-७२५, ISBN: ५-0१000९0७-२

 सन्दर्भ 

श्रेणी:दर्शन
श्रेणी:नीतिशास्त्र
उज़्बेकिस्तान के प्रांत

thumb|400px|उज़बेकिस्तान के प्रांत - नीला रंग अरल सागर है और 1 द्वारा नामांकित लाल क्षेत्र राजधानी ताशकंत शहर है
उज़बेकिस्तान बारह प्रान्तों में बंटा हुआ है जिन्हें उज़बेक भाषा में 'विलोयत' (viloyat) बुलाया जाता है। इसके अलावा उस देश में एक स्वशासित गणतंत्र (क़ाराक़ालपाक़स्तान गणतंत्र) और एक स्वतन्त्र शहर (ताशकंत) है।Social Assessments for Better Development: Case Studies in Russia and Central Asia, Michael M. Cernea, Ayşe Kudat, pp. 109, World Bank Publications, 1997, ISBN 978-0-8213-3906-0, ... The Republic of Uzbekistan comprises the Republic of Karakalpakstan and 12 provinces (oblasts) as well as 124 cities and 157 rural regions ... इन प्रान्तों को आगे ज़िलों में बांटा जाता है जिन्हें उज़बेक भाषा में तूमन (tuman) कहतें है। ध्यान दें कि यह तूमन शब्द मंगोल भाषा से लिया गया है और मध्यकालीन मंगोल साम्राज्य में यह सेना कि ईकाई हुआ करती थी। कुल मिलाकर पूरे देश में १६० तूमन हैं।

 प्रांत और राजधानियाँ 
उज़बेकिस्तान के 'विलोयतलर' (विलोयत का बहुवचन) और उनकी राजधानियाँ इस प्रकार हैं -

 प्रांत  राजधानी क्षेत्रफल(वर्ग किमी) जनसंख्या  Key अन्दीझ़ान प्रान्त अन्दीझ़ान 4,200  18,99,000  2 बुख़ारा प्रान्त बुख़ारा  39,400  13,84,700  3 फ़रग़ना प्रान्त फ़रग़ना　 6,800  25,97,000  4 जिज़ाख़ प्रान्त जिज़ाख़  20,500  9,10,500  5 ख़ोरज़्म प्रान्त उरगेंच  6,300　 12,00,000  13 नमन्गान प्रान्त नमन्गान 7,900  18,62,000  6 नवोई प्रान्त नवोई  110,800   7,67,500  7 क़श्क़ादरिया प्रान्त क़रशी  28,400  20,29,000  8 क़ाराक़ालपाक़स्तान गणतंत्र नुकुस  160,000  12,00,000  14 समरक़न्द प्रान्त समरक़न्द  16,400　 23,22,000  9 सिरदरिया प्रान्त गुलिस्तोन  5,100  6,48,100  10 सुरख़ानदरिया प्रान्त तिरमिज़  20,800  16,76,000  11 ताशकेंत प्रान्त ताशकंत 15,300　 44,50,000  12 ताशकंत शहर ताशकंत -  22,05,000  1

इन नामों में बिन्दुवाले 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। उसी तरह बिन्दुवाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है। बिन्दुवाले 'क़' अक्षर का उच्चारण भी बिना बिन्दु वाले 'क' से मिलता-जुलता लेकिन थोड़ा भिन्न है। इसका उच्चारण 'क़ीमत' और 'क़ुरबानी' के 'क़' से मिलता है।

 इन्हें भी देखें 
 उज़बेकिस्तान
 उज़बेक लोग
 उज़बेक भाषा
 विलायत (प्रशासनिक विभाग)

 सन्दर्भ 

श्रेणी:उज़्बेकिस्तान
श्रेणी:उज़्बेकिस्तान के प्रान्त
ज़रफ़शान शृंखला

thumb|230px|अन्ज़ोब दर्रे के पास ज़रफ़शान पर्वत
ज़रफ़शान पर्वत शृंखला (रूसी: Зеравшанский хребет, ज़ेरवशान्स्की ख़्रेबेत​; अंग्रेज़ी: Zarafshan Range) मध्य एशिया में ताजिकिस्तान और उज़्बेकिस्तान की एक पर्वत शृंखला है जो पामीर-अलाय पर्वत मंडल का एक भाग है। यह ३७० किमी लम्बी शृंखला ज़रफ़शान नदी से दक्षिण में विस्तृत हैं और पूर्व-पश्चिम दिशा में ताजिकिस्तान के सुग़्द प्रान्त के दक्षिण हिस्से से गुज़रती है। ज़रफ़शान पर्वतों का सबसे ऊँचा पहाड़ ५,४८९ मीटर ऊँचा चिमतर्गा पर्वत (Чимтарга, Chimtarga) है। सुग़्द प्रान्त के पंजाकॅन्त शहर से आगे यह शृंखला उज़्बेकिस्तान में दाख़िल हो जाती है जहाँ इसके पहाड़ों की ऊँचाई १,५०० से २,००० मीटर तक कम होती जाती है। उज़्बेकिस्तान में ज़रफ़शान पर्वत समरक़न्द प्रान्त और सुरख़ानदरिया प्रान्त के बीच की प्रांतीय सरहद माने जाते हैं। यहाँ से आगे जाकर यह पहाड़ धीरे-धीरे समरक़न्द से दक्षिण-पश्चिम के रेगिस्तानी क्षेत्र में लुप्त हो जाते हैं।Atlas of the Soviet Republics of Central Asia, Moscow, 1988, in Russian.

 इन्हें भी देखें 
 पामीर-अलाय
 ज़रफ़शान नदी

 सन्दर्भ 

श्रेणी:उज़्बेकिस्तान के पर्वत
श्रेणी:ताजिकिस्तान के पर्वत
श्रेणी:मध्य एशिया के पर्वत
श्रेणी:सुग़्द प्रान्त
श्रेणी:उज़्बेकिस्तान की पर्वतमालाएँ
श्रेणी:ताजिकिस्तान की पर्वतमालाएँ
आय

आय एक खपत और बचत है सभी मजदूरी, वेतन, लाभ, भुगतान, किराए आदि आय घर-परिवार, देश को चलाने में जिसका प्रयोग होता है। व्यापार आदि में इसका महत्त्व है, धन का निवेश कर आर्जित संपत्ति जिसमें लाभ कमाया जाता है उसको आय कहा जाता है।

 प्रति व्यक्ति आय 
प्रति व्यक्ति आय का उपयोग किसी एक देश के लोगों की संपत्ति का अनुमान लगाने के लिए किया जाता है, किसी अन्य देश की तुलना में। आमतौर पर यह किसी सर्वमान्य अंतर्राष्ट्रीय मुद्रा जैसे यूरो या डॉलर में मापा जाता है।

 इन्हें भी देखें 
 सकल घरेलू उत्पाद
 भारतीय राज्यों की प्रति व्यक्ति आय

श्रेणी:आय
श्रेणी:अर्थशास्त्र
श्रेणी:अर्थव्यवस्था
नई भूमि अभियान

thumb|230px|१९६२ में जारी सोवियत डाक टिकट जिसपर रूसी भाषा में 'नई भूमि पर विजय करने वालों को नमस्कार' लिखा हुआ है
नई भूमि अभियान (रूसी: Освоение целины, ओस्वोएनिए त्सेलिन्य; अंग्रेज़ी: Virgin Lands Campaign) सोवियत संघ में १९५० और १९६० के दशकों में अन्न की सख़्त कमी से निबटने के लिए मध्य एशिया, उत्तरी कॉकस और पश्चिमी साइबेरिया के विशाल स्तेपी मैदानी क्षेत्रों में नए सिरे से कृषि शुरू करने की योजना का नाम था। इसका उद्घाटन १९५३ में उस समय के सोवियत नेता निकिता ख़्रुशचेव​ ने किया था। इसके अंतर्गत दसियों हज़ार वर्ग किमी क्षेत्रफल की ज़मीन पर सिंचाई और अनाज उगाने का काम आरम्भ किया गया।

 नतीजा 
नई भूमि अभियान का सोवियत संघ पर गहरा असर पड़ा। कई लाख रूसी, यूक्रेनी और अन्य स्लावी लोग मध्य एशिया और साइबेरिया में आकर बस गए जिस से उन इलाक़ों का जातीय मिश्रण बदल गया और उन स्थानों की संस्कृति में गहरा रूसिकरण हुआ। स्तेपी क्षेत्र में बहुत से नए नगर-क़स्बे बने। बहुत सी नदियों का पानी सिंचाई की नहरों में खींचने से एक ओर तो शुष्क ज़मीनें लहलहा उठी लेकिन दूसरी ओर प्राकृतिक वातावरण पर बुरा असर पड़ा, मसलन अरल सागर का अधिकाँश हिस्सा सूखकर रेगिस्तानी बन गया। अभियान के शुरूआती दौर में कृषि उत्पादन में भारी बढ़ौतरी हुई। सन् १९५६ में सोवियत संघ में पैदा किया गया आधे से ज़्यादा अनाज इस नई भूमि पर उगाया गया था। लेकिन फिर फ़सलों में वृद्धि का दर धीरे होकर रुक गया। वर्षा की कमी, स्तेपी की ज़ोरदार हवाएँ, मिटटी का क्षरण, भयंकर सर्दियों के कारण फ़सल उगाने के लिए वर्ष में केवल चंद महीनो का समय - इसके बहुत से कारण थे।Kazakhstan Bradt Travel Guide, Paul Brummell, Bradt Travel Guides, 2012, ISBN 978-1-84162-369-6, ... Hundreds of thousands of people were brought into the Virgin Lands from across the Soviet Union ... important effect on the demographic composition of northern Kazakhstan ... harvest of 1956 appeared to vindicate the success of the programme with more than half of the 125 million tonnes of grain produced in the USSR coming from the new lands ... the long-term legacy of the Virgin Lands Campaign was not as positive ...

आगे चलकर इन नए खेतों में पैदावार गिरने लगी और सोवियत संघ अन्य देशों से अनाज ख़रीदने पर मजबूर हो गया। अधिकतर इतिहासकार नई भूमि अभियान को अपने ध्येयों में असफल मानते हैं। फिर भी १९९१ में सोवियत संघ के खंडित होने तक भी कज़ाख़स्तान सोवियत संघ का एक-तिहाई गेंहू पैदा कर रहा था।Central Asian Republics, Michael Kort, Infobase Publishing, 2004, ISBN 978-0-8160-5074-1, ... mixed results ... major ecological disaster ... did not stop the Virgin Lands enterprise. Until the collapse of the Soviet Union in 1991, Kazakhstan produced one-third of the country's wheat ...

 इन्हें भी देखें 
 स्तेपी
 सोवियत संघ

 सन्दर्भ 

श्रेणी:सोवियत संघ में कृषि
श्रेणी:सोवियत संघ
श्रेणी:मध्य एशिया का इतिहास
श्रेणी:साइबेरिया
आन्ध्र प्रदेश राज्य एड्स नियंत्रण सोसाइटी

right|thumb|आंध्र प्रदेश एड्स नियंत्रण सोसाइटी का एक प्रचार पोस्टर

आंध्र प्रदेश राज्य एड्स नियंत्रण सोसाइटी का गठन २४ सितम्बर १९९८ को हुआ था। राष्ट्रीय एड्स नियंत्रण संगठन के तहत काम करनेवाली यह संस्था आंध्र प्रदेश में पहले ही से एचआइवी-पीड़ित ५ लाख लोगों तथा राज्य की बढती हुई जनसँख्या को एचआईवी की जानकारी तथा इलाज के विषय में बताना इस संस्था का दायित्व है।

योजनाएँ
नवम्बर २०११ से आंध्र प्रदेश राज्य एड्स नियंत्रण सोसाइटी ने "ममता" योजना लागू की जिसके तहत गर्भवती महिलाओं को एचआइवी-परीक्षण के लिए प्रोत्साहित किया जाता है। पॉजिटिव पाई जानेवाली महिलाओं को इलाज के तरीके बताए जाते हैं क्योंकि दवाओं के द्वारा माँ से बच्चे को पहुँचनेवाले एचआइवी के ९० प्रतिशत मामलों को रोका जा सकता ह। पेशावर रक्तदाताओं के ख़ून से हो रहे संक्रमणों को देखते हुए २०१० में आंध्र प्रदेश राज्य एड्स नियंत्रण सोसाइटी ने रक्त्-बंधू योजना लागू की जिसके माध्यम से केवल स्वेच्छा से ख़ून देनेवालों का ही ख़ून लिया जा रहा है।

सक्रियता
आंध्र प्रदेश राज्य एड्स नियंत्रण सोसाइटी की सक्रियता के कारण एचआइवी के मामलों में काफी कमी आई है। जहाँ २००४ में राज्य-भर में एचआइवी के १.६४ प्रतिशत मामले दर्ज हुए थे, २०१० तक यह घटकर ०.७७ प्रतिशत हो गए थे। जन-चेतना के लिए संस्था १६८० एकीकृत परामर्श परीक्षण केंद्र, ४५ विशेष इलाज के केंद्र तथा ६६ सामाजिक देख-रेख केंद्र चलती है।

शून्य-एचआइवी का लक्ष्य
२०११ के एड्स दिवस को "शून्य-एचआइवी मामले "-"शून्य-दाग-भेदभाव" के रूप में मनाते हुए आंध्र प्रदेश राज्य एड्स नियंत्रण सोसाइटी ने एचआइवी की समाप्ति और इस से जुड़े भेदभाव की समाप्ति पर अपनी वचन-पद्धता व्यक्त की है।

सन्दर्भ

श्रेणी:ऍचआइवी-सम्बंधित जानकारी
श्रेणी:भारतीय सरकारी एड्स नियंत्रण संस्थाएँ
सनावद

सनावद (Sanawad) भारत के मध्य प्रदेश राज्य के खरगोन ज़िले में स्थित एक नगर है "Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 जनसंख्या 
सन् 2001 की जनगणना के अनुसार इसकी जनसंख्या 20,000 थी। इनमें पुरुषों और महिलाओं की आबादी क्रमशः 48% और 52% थी। यहाँ की साक्षरता 82% थी जिसमें पुरुष साक्षरता 86% और महिला साक्षरता 72% थी। यहाँ की जनसंख्या में ६ वर्ष से कम उम्र के बच्चों का हिस्सा 14% था।

 विवरण 
इंदौर - खंडवा सड़क पर स्थित यह शहर अपने पॉलिटेक्निक महाविद्यालय के लिए प्रसिद्ध है। इस शहर में डिप्लोमा की गवर्नमेंट पॉलिटेक्निक कॉलेज, वाणिज्य और विज्ञान के लिए एक सरकारी डिग्री कॉलेज, विज्ञान के एक निजी कॉलेज भी हैं। 
सनावद का पुराना नाम "शंकरपुरा" है। जिले में शहर की राजनीतिक स्थिति मजबूत है। यह नर्मदा नदी के निकट (लगभग 7 किलोमीटर), इंदौर से 70 किलोमीटर और खरगोन (जिला मुख्यालय) और बड़वाह से 10 किलोमीटर जो तहसील से 60 किलोमीटर दूर स्थित है।

 अर्थव्यवस्था व संस्कृति 
इसकी स्थानीय अर्थव्यवस्था मुख्य रूप से कृषि और व्यापार पर आधारित है। आसपास के क्षेत्र की मुख्य फसल गेहूं, कपास और सोयाबीन है। यहां का शीतला माता मेला बहुत प्रसिद्ध है। मध्य - प्रदेश की सबसे छोटी बस स्टैंड चल रही है। नहर काम की वजह से निर्माण की कोर के कारण शहर खरगोन जिले में अपनी छाप बना रही है। सबसे पहले यहां पर शिव भगवान का भव्य मंदिर था जिसे मुगलों ने तोड़ दिया था  यह शहर मध्यप्रदेश, के प्रमुख शहरों इंदौर, खंडवा आदि से अच्छी तरह से सड़क द्वारा जुड़ा हुआ है। इस शहर का सबसे पुराना नाम शंकरपुरा था यहां पर भारी संख्या में यादव लोग रहते हैं और कुछ प्रकार तक जैन धर्म वाले भी रहते हैं

 इन्हें भी देखें 
 खरगोन ज़िला

 सन्दर्भ 

श्रेणी:खरगोन ज़िला
श्रेणी:मध्य प्रदेश के शहर
श्रेणी:खरगोन ज़िले के नगर
आयरिश रिपब्लिकन आर्मी

300px|right|thumb|१९१९ में आईआरए ने प्रथम निर्वाचित सभा बनाई जिसका उल्लेख 'ईस्टर राइजिंग' में किया गया था।

आयरी गणतांत्रिक सेना या आयरिश रिपब्लिकन आर्मी (Irish Republican Army (IRA) / (आयरी भाषा: Óglaigh na hÉireann) आयरलैण्ड की मुक्ति के लिये गठित क्रान्तिकारी सैनिकों का संगठन था। इसका लक्ष्य आयरलैण्ड को ब्रिटेन से पूर्णतः मुक्त कराना था। 'आयरिश रिपब्लिकन ब्रदरहुड' नामक संगठन इसका पितृसंगठन था जिसकी स्थापना २५ नवम्बर १९१३ में की गयी थी। ६ दिसम्बर १९२१ में, जब आंग्ल-आयरी-संधि हुई और युद्धविराम लागू हुआ तो, इसमें विभाजन हो गया।

सन् १९१९ से जुलाई १९२१ तक आ.ग.से. ने आयरलैण्ड में ब्रिटिश सेना के विरुद्ध छापामार युद्ध किया। इस युद्ध का सबसे भीषण काल १९२० के नवम्बर से लेकर १९२१ के जुलाई तक था।

 इन्हें भी देखें 
 आयरिश मुक्त राज्य
 इण्डियन रिपब्लिकन आर्मी
 आयरिश गणराज्य
 आयरलैंड गणराज्य
 आयरिश स्वतंत्रता संग्राम

 बाहरी कड़ियाँ 

 The Irish Independence Film Collection Irish Film Institute collection of contemporary newsreels with background information
 War Of Independence website for Clare and Galway
 Cork's War of Independence
 The Irish Story archive on the war
 The Irish War website
 War memorials related to the Irish War of Independence
 Irish History Links for the War of Independence
श्रेणी:आयरलैण्ड का स्वतंत्रता संग्राम
श्रेणी:स्वतंत्रता संग्राम संगठन
श्रेणी:आयरलैंड का इतिहास
काम्पिल्य

thumb|काम्पिल्य
काम्पिल्य एक पौराणिक नगर है जो महाभारत के समय पंचाल जनपद की राजधानी थी जिसके राजा द्रुपद थे। 

इसके नाम का सर्वप्रथम उल्लेख यजुर्वेद की तैत्तरीय संहिता में 'कंपिला' रूप में मिलता है। बहुत संभव है, पुराणों में वर्णित पंचाल नरेश भृम्यश्व के पुत्र कपिल या कांपिल्य के नाम पर ही इस नगरी का नामकरण हुआ हो। महाभारत काल से पहले पंचाल जनपद गंगा के दोनों ओर विस्तृत था। उत्तर-पंचाल की राजधानी अहिच्छत्र और दक्षिण पंचाल की कांपिल्य थी। दक्षिण पंचाल के सर्वप्रथम राजा अजमीढ़ का पुराणों में उल्लेख है। इसी वंश में प्रसिद्ध राजा नीप और ब्रह्मदत्त हुए थे। महाभारत के समय द्रोणाचार्य ने पंचाल नरेश द्रुपद को पराजित कर उससे उत्तर-पंचाल का प्रदेश छीन लिया था। इस प्रसंग के वर्णन में महाभारत में कांपिल्य को दक्षिण पंचाल की राजधानी बताया गया है। उस समय दक्षिण पंचाल का विस्तार गंगा के दक्षिण तट से चंबल नदी तक था। ब्रह्मदत्त जातक में भी दक्षिण पंचाल का नाम कंपिलरट्ठ या कांपिल्य राष्ट्र है। बौद्ध साहित्य में कांपिल्य का बुद्ध के जीवनचरित के संबंध में वर्णन मिलता है। किंवदंति के अनुसार इसी स्थान पर बुद्ध ने कुछ आश्चर्यजनक कार्य किए थे, जैसे स्वर्ग में जाकर अपनी माता को उपदेश देने के पश्चात् वह इसी स्थान पर उतरे थे। चीनी यात्री युवान च्वांग ने भी सातवीं सदी ई. में इस नगर को अपनी यात्रा के प्रसंग में देखा था। 

वर्तमान कंपिला में एक अति प्राचीन ढूह आज भी राजा द्रुपद का कोट कहलाता है एवं बूढ़ी गंगा के तट पर द्रौपदीकुंड है जिससे, महाभारत की कथा के अनुसार, द्रौपदी और धृष्टद्युम्न का जन्म हुआ था। कुंड से बड़े परिमाण की, संभवत: मौर्यकालीन, ईंटें निकली हैं। कंपिला के मंदिरों से अनेक प्राचीन मूर्तियाँ प्राप्त हुई हैं। कंपिला बौद्धधर्म के समान जैनधर्म का भी कुछ दिनों तक केंद्र रह चुकी है, जैसा यहाँ से प्राप्त तीर्थंकरों की अनेक प्रतिमाओं तथा जैन अभिलेखों से सूचित होता है। कांपिल्य के 'कंपिलनगर', 'कंपिल्लनगर' और 'कंपिला' नाम साहित्य में उपलब्ध हैं। इसका अपभ्रंश रूप कांपिल भी मिलता है। कांपिल्य नगरी प्राचीन काल में काशी, उज्जयिनी आदि की भाँति ही प्रसिद्ध थी और प्राचीन साहित्य में इसे अनेक कथाओं की घटनास्थली बनाया गया है, जैसे महाभारत, शांतिपर्व (१३९, २) में राजा ब्रह्मदत्त और पूजनी चिड़िया की कथा को कांपिल्य में ही घटित कहा गया है।

प्राचीन किंवदंती के अनुसार प्रसिद्ध भारतीय ज्योतिषाचार्य बराहमिहिर का जन्म कांपिल्य में ही हुआ था।

इन्हें भी देखें
कम्पिला, फर्रुखाबाद, उत्तर प्रदेश

 सन्दर्भ 

श्रेणी:ऐतिहासिक स्थल
श्रेणी:फ़र्रूख़ाबाद जिले के शहर
अक्ष शक्तियाँ

thumb|जर्मनी, जापान और इटली के झंडे बर्लिन में ज़ू स्ट्रीट स्थित जापान के दूतावास पर (सितम्बर १९४०)
thumb|right|जर्मनी का फ्यूरेर एडोल्फ हिटलर (दायें ) इटली के ड्यूस बेनितो मुसोलिनी (बाएं) के साथ
thumb|right|जापान के प्रधानमंत्री हिदेकी तोजो (बीच मे) ग्रेटर इस्ट एसिआ को-प्रोस्पेरीटी स्फेअर के सरकारी प्रतिनिधियों के साथ। तोजो के बाएं, बाएं से दायें ओर: बर्मा के बा मॉ, चीन के झांग झिंगुइ, वांग जिंगवेई। तोजो के दायें तरफ, बाएं से दायें ओर, थाईलैंड के वां वैथा याकों, फिलीपींस के जोज़ पी लौरेल और भारत से सुभाष चन्द्र बोस।

अक्ष शक्तियाँ या ऐक्सिस शक्तियाँ या धुरी शक्तियाँ (,,  Sūjikukoku, ) उन देशों का गुट था जिन्होनें  दूसरे विश्वयुद्ध में जर्मनी और जापान का साथ दिया और मित्रपक्ष शक्तियों (ऐलाइड शक्तियों) के ख़िलाफ़ लड़े।

मध्य १९३० में अपने साम्राज्यवादी हितों को बचाए रखने के लिए जर्मनी, इटली और जापान द्वारा किए गये कूटनीतिक प्रयासों से अक्ष शक्तियों का उदय हुआ। अक्ष शक्तियों का गुट सन् १९३६ में तब शुरु हुआ जब जर्मनी ने जापान और इटली के साथ साम्यवाद विरोधी संधियों पर दस्तख़त किये। रोम-बर्लिन १९३९ स्टील संधि के अन्तर्गत सामरिक गुट बन गये, १९४० के ट्राइपर्टाइल संधि के साथ जर्मनी और उसके गुट के दोनो मित्र देशों के सामरिक लक्ष्य एक हो गये।  दूसरे विश्वयुद्ध में अपने चरम पर अक्षीय शक्तियों ने यूरोप, अफ़्रीका और पूर्वी व दक्षिण-पूर्वी एशिया के बड़े हिस्सों पर कब्जा किया। १९४५ में जाकर मित्रपक्ष शक्तियों की जीत होने पर अक्ष शक्तियों का गुट ख़त्म हो गया। युद्ध के दौरान अक्ष दल बदलता रहा क्योंकि कुछ राष्ट्र इसके अन्दर-बाहर आते और जाते रहे।जर्मनी एन्ड एक्सिस पॉवर्स फ्रॉम कोलिज़न टू कोलैप्स, आर.एल. डीनार्डो, कन्सास विश्वविद्यालय प्रेस, २००५, आई॰ऍस॰बी॰ऍन॰ 978-0-7006-1412-7

उद्गम व स्थापना
धुरी शब्द सबसे पहले इटली के प्रधानमंत्री बेनितो मुसोलिनी ने जर्मनी-इटली के सम्बन्धों के परिपेक्ष्य में इस्तेमाल किया था, जब उन्होने रॉबर्टो सुस्टर के जर्मेनिया रिपब्लिका के आलेख में लिखा इसमें कोई संदेह नहीं है कि इस समय यूरोपिय इतिहास की धुरी/अक्ष बर्लिन से गुजर रही है। (non v'ha dubbio che in questo momento l'asse della storia europea passa per Berlino)।Martin-Dietrich Glessgen and Günter Holtus, eds., Genesi e dimensioni di un vocabolario etimologico, Lessico Etimologico Italiano: Etymologie und Wortgeschichte des Italienischen (Ludwig Reichert, 1992), p. 63.डी.सी. वॉट, "द रोम-बर्लिन एक्सिस, 1936–1940: मिथ & रियाल्टी", द रिव्यु ऑफ पॉलिटिक्स, 22: 4 (1960), pp. 530–31.

 इन्हें भी देखें 
 द्वितीय विश्वयुद्ध
 मित्रपक्ष शक्तियाँ
geography

 सन्दर्भ 

श्रेणी:सैनिक गुट
श्रेणी:द्वितीय विश्वयुद्ध
श्रेणी:इतिहास
चंद्रमुखी (धारावाहिक)

"चन्द्रमुखी" एक टी.वी सिरीयल है। यह सीरीयल 30 अक्टूबर 2007 को डीडी नेशनल पर प्रसारित हुआ था। ये सिरीयल हर मंगलवार रात 10 बजे प्रसारीत होता था।

कहानी
इस सिरीयल की कहानी राजकुमारी चन्द्रमुखी पर आधारित है जो रुपनगर की राजकुमारी है जिसको पाने के लिये अनेक राजकुमार आते है पर चन्द्रमुखी के महल में रहने वाले षडयंत्रकारी सबको बँदी बना लेते है। अलकापुरी का राजकुमार वनराज जो अपने पिता की द्रष्टि लोटाने के लिये राजकुमारी चन्द्रमुखी के राज्य में जाता है। वनराज अमावस के श्राप से श्रापित है जो अमावस की रात को भेङिया बन जाता है।

कलाकार
 मामिक सिंह ... राजकुमार सूर्यप्रताप सिंह
 पिकु शर्मा ... राजकुमारी चन्द्रमुखी / कलावती
 नताशा सिन्हा ... रानी पद्मावती
 विनोद कपूर
 कृतिका देसाई ... दुर्गेश्वरी
 विंदु दारा सिंह ... राजकुमार भानूप्रताप सिंह
 अनवर फतेहन
 शिवा रिन्दानी
 दिनेश हिंगू

ये एपिसोड पूरा नही है निर्देशक से निवेदन है फिर से सुरु करे और पूरे एपिसोड भी करे।

बाहरी कड़ियाँ

श्रेणी:भारतीय टेलीविजन धारावाहिक